Ahli Sunah Waljamaah

Ahli Sunnah Wa Jama'ah atau Ahlu al-Sunnah wa al-Jamaah (ASWJ; ) atau lebih sering disingkatkan sebagai Ahli Sunah atau Ahlu al-Sunnah () serta Sunni ialah aliran agama Islam yang lurus di dunia kerana ajaran agama Islam hanya satu dan tidak bercabang. Ahli Sunnah ialah mereka yang sentiasa tegak di atas Islam berdasarkan Al-Quran dan hadis yang sahih dengan pemahaman para sahabat, tabi'in, dan tabi'ut tabi'in. Sekitar 90% umat Islam sedunia berfahaman Sunni, manakala yang menganut aliran Syiah sebahagian besarnya ialah kufur dan sebahagiannya fasiq dan tidak kufur menurut sebahagian ulama

Takrifan
Ahli Sunnah Wal Jamaah ialah mereka  yang disebut sebagai Al-Jamaah, Al-Sawad Al-A’zam dan Al-Firqah Al-Najiah yang telah diperintahkan oleh Rasulullah untuk umat Islam berpegang dengan nyata tatkala berlakunya perpecahan umat.

Menurut Prof. Dr. Ahmad al-Tayyib, Ahli Sunnah Wal-Jama‘ah itu adalah al-Asya‘irah, al-Maturidiyyah, Ahli Hadith, fuqaha’ al-Hanafiyyah, al-Malikiyyah, al-Syafi‘iyyah, dan mereka yang mu‘tadil dari kalangan fuqaha’ al-Hanabilah.

 Definisi Ahli Sunnah Wal-Jamaah oleh JAKIM   

Dalam Mesyuarat Panel Pakar Aqidah Jabatan Kemajuan Islam Malaysia (JAKIM) bertarikh 28 Disember 2010 di Institut Latihan Islam Malaysia (ILIM) Bangi, panel telah memutuskan bahawa definisi Ahli Sunnah Wal-Jamaah ialah:  

“Golongan yang memahami dan berpegang kepada al-Qur’an dan Sunnah Nabi SAW menerusi para sahabat, tabi‘in dan tabi‘ tabi‘in yang setia bersama mereka dalam prinsip-prinsip aqidah, syariah dan akhlak.”Mesyuarat Panel Pakar Aqidah, Jabatan Kemajuan Islam Malaysia (JAKIM), 28 Disember 2010, Institut Latihan Islam Malaysia (ILIM), Bangi. m/s 19

 Penjelasan definisi   

a) Mereka adalah golongan yang memahami dan berpegang kepada al-Qur’an dan Sunnah Nabi SAW mengikut manhaj dan kaedah salaf dan khalaf (Asya’irah dan Maturidiyyah).  

b) Mereka adalah golongan berfahaman sederhana (wasatiyyah), tidak melampau dan tidak terlalu longgar. Ini mengeluarkan Khawarij, Syi‘ah Rafidhah, Qadariyyah, Jabariyyah, Mu‘tazilah, anti-hadis, Islam liberal, pluralisme agama dan seumpamanya.  

c) Mereka ialah golongan yang mengutamakan perpaduan dan persaudaraan Islam, bukan permusuhan; perdamaian, bukan peperangan. Mereka berpegang kepada prinsip tidak memuja pemimpin, tidak taksub sehingga mengkafir atau menyesatkan sesama Islam.

Sejarah
Fitnah
Fitnah ketika kewafatan Rasulullah SAW
Ketika Muhammad Rasulullah s.a.w wafat, maka berlakulah salah faham antara golongan Muhajirin dan Ansar untuk melantik sesiapa yang selanjutnya menjadi pemimpin kaum muslimin. Para sahabat melihat hal ini akan mengakibatkan perang saudara antara kaum muslimin Muhajirin dan Ansar. Setelah masing-masing mengajukan delegasi untuk menentukan siapa khalifah pengganti Rasulullah s.a.w, akhirnya disepakati oleh kaum muslimin untuk mengangkat Sayyidina Abu Bakar as-Siddiq r.a sebagai khalifah.

Fitnah masa khalifah ke-3
Pada masa kekhalifahan ke-3, Sayyidina Uthman bin Affan r.a, berlaku fitnah yang cukup serius di tubuh Islam pada saat itu, yang mengakibatkan terbunuhnya khalifah Uthman r.a. Pembunuhnya ialah suatu rombongan delegasi yang diasaskan oleh Abdullah bin Saba' dari Mesir yang hendak memberontak kepada Khalifah dan hendak membunuhnya. Abdullah bin Saba' berjaya membina pemahaman yang sesat untuk mengadu domba umat Islam bagi menghancurkan Islam dari dalam. Kemudian masyarakat banyak saat itu, terutama ditaja oleh para bekas pelaku pembunuhan terhadap Uthman, berjaya membunuh beliau dengan sadis ketika beliau sedang membaca Quran.

Fitnah masa khalifah ke-4
Segera setelah baiat Khalifah Ali r.a mengalami kesulitan bertubi-tubi. Orang-orang yang terpengaruh oleh Abdullah bin Saba' terus menerus mengadu domba para sahabat. Usaha mereka berjaya. Para sahabat salah faham mengenai kes undang-undang pembunuhan Uthman. Yang pertama berasal dari isteri Rasulullah s.a.w, Sayidatina Aisyah r.a., bersama dengan  Talhah ibn Ubaidillah dan Zubair ibn Awwam berjaya diadu domba hingga terjadilah Perang Jamal atau dikenali sebagai Perang Unta. Dan kemudian oleh Mu'awiyah bin Abu Sufyan yang diangkat oleh Sayyidina Uthman sebagai Gabenor di Syam, mengakibatkan berlakunya Perang Siffin. Melihat banyaknya korban dari kaum muslimin, maka pihak yang berselisih mengadakan islah atau keamanan. Para pemberontak tidak senang dengan adanya keamanan diantara kaum muslimin. Kemudian terjadilah usaha pembangkangan oleh mereka yang pada awalnya berpura-pura atau munafik. Merekalah golongan Khawarij.

Tahun Jamaah
Kaum Khawarij ingin merebut kekhalifahan. Tapi terhalang oleh Sayyidina Ali dan Mu'awiyah, sehingga mereka merancang untuk membunuh keduanya. Abdul Rahman bin Muljam dari Kaum Khawarij berjaya membunuh Khalifah Ali pada saat baginda mengimami solat subuh di Kufah, tetapi tidak terhadap Mu'awiyah kerana dijaga ketat. Bahkan Mu'awiyah berjaya mengkonsolidasikan diri dan umat Islam, berkat kecekapan politik dan ketegaran kepemimpinannya. kerana belajar oleh berbagai pertumpahan darah, kaum muslimin secara pragmatis dan realistik menyokong kekuasaan Mu'awiyah. Maka tahun itu, tahun 41 Hijrah, secara khusus disebut tahun persatuan (am al-jamaah).

Sunah Madinah
Kaum muslimin mendalami agama berdasarkan al-Quran, dan memperhatikan serta ingin mempertahankan sunnah Nabi s.a.w di Madinah. Akhirnya ilmu hadis yang berkembang selama beberapa abad, sampai tuntasnya masalah pembukuan hadis sebagai wujud nyata sunnah pada sekitar akhir abad ke-3 Hijrah. Saat itu, lengkap sudah kodifikasi hadis dan menghasilkan al-Kutub al-Sittah (Buku Yang Enam) yakni oleh al-Bukhari (w. 256 H), Muslim  (w. 261 H), Ibnu Majah (w. 273 H), Abu Daud (w. 275), al-Turmudzi (w. 279 H) , dan al-Nasa'i (w. 303 H).

Perkembangannya kemudian
Ahli Sunah pada masa kekuasaan Bani Umaiyyah masih dalam keadaan mencari bentuk, hal ini dapat dilihat dengan perkembangan empat mazhab yang ada di tubuh Sunni. Abu Hanifah, pengasas kepada Mazhab Hanafi, hidup pada masa perkembangan awal kekuasaan Bani Abbasiyah.

 Pandangan berkenaan hadis 
Al-Quran seperti yang ada sekarang dalam bentuk buku disusun oleh para sahabat Rasulullah dalam beberapa bulan selepas kewafatannya, dan diterima oleh semua mazhab Islam.Muhammad Hamidullah, "Tareekh Quran Majeed", Khutbat-e-Bahawalpur m/s. 1–17 Akan tetapi, terdapat banyak persoalan tentang kepercayaan dan kehidupan seharian yang secara langsung tidak ditakrif dalam Al-Quran, tetapi dijawab berdasarkan tindakan oleh Muhammad dan masyarakat Islam awal. Generas-generasi kemudiannya mencari tradisi lisan mengenai sejarah awal Islam, dan amalan-amalan Muhammad dan pengikutnya yang terawal, dan menuliskannya agar dapat dipelihara. Tradisi lisan yang dicatatkan ini disebut sebagai hadis.Mufti Taqi Usmani, The Authority of Sunnah, Delhi: Kitab Bhawan, m/s. 6 Berzaman lamanya, para cendekiawan Islam telah telah meneliti hadis dan menilai riwayat setiap tradisi, meneliti kebolehpercayaan para perawi dan menilai kesahihan setiap hadis dengan sewajarnya.Muhammad Mustafa Azmi, "Hadith Criticism: History and Methodology". Studies in Hadith Methodology and Literature, m/s. 46-57

 Kutub as-Sittah 
Kutub al-Sittah ialah enam kitab yang mengandungi koleksi hadis. Penganut Islam menerima koleksi hadis Bukhari dan Muslim sebagai yang paling sahih, dan juga menerima semua hadis yang dikelaskan sebagai sahih. Namun demikian, ada empat lagi koleksi hadis lain yang juga dipandang tinggi oleh umat Islam ASWJ, menjadikannya enam buah kitab:

 Sahih Bukhari oleh Muhammad al-Bukhari
 Sahih Muslim oleh Muslim ibn al-Hajjaj
 Sunan al-Nasa'i oleh Al-Nasa'i
 Sunan Abu Daud oleh Imam Abu Daud
 Sunan al-Tirmizi oleh Al-Tirmidhi
 Sunan Ibnu Majah oleh Imam Ibnu Majah

Mazhab dan demografi
Golongan Ahli Sunnah Waljamaah merangkumi kira-kira 85 hingga peratus Muslim dunia. Terdapat empat mazhab yang paling banyak diikuti oleh Muslim Sunni. Dalam keyakinan sunni empat mazhab yang mereka miliki sah untuk diikuti, perbezaan yang ada pada setiap mazhab tidak bersifat fundamental. Perbezaan mazhab bukan pada hal Aqidah (pokok keimanan) tapi lebih pada tata cara ibadah.

Hanafi
Didirikan oleh Imam Abu Hanifah, Mazhab Hanafi adalah yang paling dominan di dunia Islam (sekitar 45%), penganutnya banyak terdapat di Asia Selatan (Pakistan, India, Bangladesh, Sri Lanka, dan Maldives), Mesir bahagian Utara, separuh Iraq, Syria, Lubnan Turki, Uzbekistan, Turkmenistan, Tajikistan, Kazakhstan, Kyrgyzstan, China, Bosnia dan Palestin (campuran Syafi'i dan Hanafi). Mazhab Hanafi adalah mazhab rasmi dua buah empayar Islam terbesar iaitu Kerajaan Bani Abbasiyyah dan Empayar Uthmaniyyah (Turki).

Maliki
Didirikan oleh Imam Malik, diikuti oleh sekitar 20% muslim di seluruh dunia. Mazhab ini dominan di negara-negara Afrika Barat dan Utara seperti Maghribi, Algeria, Tunisia, Libya, Sudan, Mauritania, Mesir bahagian selatan, Nigeria, Senegal dan Ghana. Mazhab ini mempunyai keunikan dengan menyodorkan tatacara hidup penduduk Madinah sebagai sumber undang-undang kerana di Madinah-lah Nabi Muhammad s.a.w hijrah, hidup dan wafat di sana.

 Syafi'i 
Diasaskan oleh Imam Syafii yang mempunyai penganut sekitar 28% Muslim di dunia. Pengikutnya tersebar di bahagian utara Iraq, Kurdistan, Iran (semasa zaman Seljuk), Mesir (semasa zaman Dinasti Ayubiyyah), Somalia, Yaman di wilayah Hadramaut, Indonesia , Thailand, Singapura, Filipina, Sri Lanka dan menjadi mazhab rasmi negara Malaysia dan Brunei Darussalam. Dagestan and Chechnya

Hanbali
Diasaskan oleh Imam Ahmad bin Hanbal (164–241H), seorang ulama besar ahli hadis yang terkenal dengan ketegasan beliau dalam berpegang kepada nas al-Quran dan hadis tanpa banyak bergantung kepada qiyas atau ra’yu. Mazhab Hanbali hanya diikuti sekitar 5% umat Islam dunia, namun mempunyai pengaruh yang besar kerana menjadi pegangan utama di Semenanjung Arab. Mazhab ini dominan di Arab Saudi, Qatar, sebahagian Emiriah Arab Bersatu, dan terdapat juga pengikut di Syria, Iraq, dan sebahagian kecil kawasan lain di Teluk. Ia pernah dihidupkan kembali dengan kuat melalui gerakan pembaharuan yang dipelopori oleh Syeikh Muhammad bin Abdul Wahhab pada abad ke-18 yang akhirnya membentuk asas pegangan agama rasmi kerajaan Saudi.

 Rujukan